Medarbejdere fritaget for arbejde

Men der er også hjælp at hente hos DSB for de øvrige 123 passagerer, der var ombord på det forulykkede tog.

Samtlige berørte passagerer fra toget vil nemlig blive tilbudt krisepsykologbistand gennem Falck Healthcare.

- I første instans har det været vigtigt for os primært at komme i kontakt med de efterladte til de omkomne. Det er dem, som vi nu er i dialog med, og dem, som vi tilbyder den her form for kompensation, siger Flemming Jensen og fortsætter:

- Vi har ikke kontaktoplysninger på alle de andre, der var med toget, men de er informeret om muligheden for at kontakte DSB for at modtage hjælp og kompensation i den udstrækning, som de nu har krav på.

De tre medarbejdere, der var med toget, kom ikke fysisk til skade, men er meget berørte af oplevelsen og derfor fritaget for arbejde på ubestemt tid.

Undersøgelser i gang

Havarikommissionen har siden ulykken været i gang med at undersøge, om der er sket sikkerhedsbrist, der kan have været skyld i ulykken.